section_heading: Životopis
paragraph_text: Rođen u Šiškovcima. Odrastao u obitelji praktičnih katolika rodom iz Bosanske Posavine. Ministrirao od najranijih svojih dana. Kao dijete bio je jako inspiriran sv. Leopoldom Bogdanom Mandićem.Glas Koncila Katarina Erdić: Susret u godini posvećenoga života: Josip Blažević, franjevac konventualac _ »U krizi sam jako dobro uvidio snagu molitve«, 23. kolovoza 2015., br. 33-34 (2147-2148) (pristupljeno 19. lipnja 2016.) Poslije završene srednje škole i odsluženja vojnog roka 1988./89. godine stupio je u red franjevaca konventualaca. Nakon godine dana postulature i godine novicijata na Cresu, ondje je položio prve redovničke zavjete 25. kolovoza 1991. godine. Svečane redovničke zavjete položio je u Zagrebu 4. listopada 1994. godine. Studirao na Katoličkom bogoslovnom fakultetu Sveučilišta u Zagrebu. Diplomirao 1995. Godine. Godine 1996. zaredio se za svećenika. Bilo je to 29. lipnja, a zaredio ga je zagrebački nadbiskup i metropolit kardinal Franjo Kuharić. Od 1996. do 2000. godine Blažević je bio župni vikar u župi sv. Antuna Padovanskoga u Zagrebu. U Zagrebu je četiri godine radio u OŠ Mihovila Pavleka Miškine s djecom, s Framom. Tad je pokrenuo kazališnu skupinu »Sv. Antun« koja se istaknula brojnim amaterskim predstavama. Potom je 2000. otišao u Rim gdje je bio na poslijediplomskom studiju na papinskom sveučilištu Gregoriani. 2002. je godine postigao licenciju iz fundamentalne teologije temom ''Vjera kao terapija. Sučeljenje kršćanskoga gledišta i nauka Sri Sathya Sai Baba''. Pastoralne potrebe u matičnoj mu provinciji rezultiraju premještajem 2003. u Vinkovce, na mjesto župnog vikara u župi Bezgrješnoga Srca Marijina. Od 2006. obnašao dužnost magistra klerika u Hrvatskoj Provinciji svetoga Jeronima franjevaca konventualaca odnosno odgojitelja bogoslova u Zagrebu i definitora provincije. U to je vrijeme bio i kateheta i duhovnik na Nadbiskupskoj klasičnoj gimnaziji na Šalati. U Rimu je na Gregoriani magistrirao te potom doktorirao 2009. godine. Dobio je za doktorat najvišu ocjenu (summa cum laude), za temu Iskustvo ljudskoga tijela u međukulturalnome kontekstu. Kritičko sučeljavanje teorija o „energijskim centrima" (čakrama) i filozofsko-teoloških spoznaja Maxa Schelera i Karola Wojtyle.'' 2010. godine izabran je za vikara Provincije. Godine 2014. prestao obnašati službu magistra klerika u Hrvatskoj Provinciji svetoga Jeronima franjevaca konventualaca. Iste je godine na provincijskom kapitulu izabran je za provincijalnog ministra, nakon treće sjednice redovitog provincijskog kapitula 12. ožujka 2014.